Edgar Valter

Edgar Valter (21. september 1929 Tallinn – 4. märts 2006 Tartu) oli eesti kirjanik, karikaturist ja kunstnik. 

Ta tegi tihti koostööd kirjanik Eno Rauaga.

Edgar Valter on raamatuid illustreerides andnud välimuse sellistele tegelaskujudele nagu Krõll, naksitrallid, Sipsik ja Kunksmoor.

Elukäik
Edgar Valter sündis Tallinnas kaheksalapselise pere neljanda lapsena. Aastal 1945 lõpetas Tallinna 17. mittetäieliku keskkooli, edasiõppimise asemel töötas lukksepaõpilasena, madrusena, maalrina, transporditöölisena ja trükitöölisena. Ta on töötanud Kunstitoodete Kombinaadi dekooriateljee töölisena. Aastast 1950 oli ta vabakutseline kunstnik. 

Viimased poolteist aastakümmet elas Edgar Valter alaliselt Võrumaal Urvaste vallas Pöörismäe talus.

Edgar Valter suri 4. märtsil 2006. Urn tema põrmuga maeti 17. mail 2006 Tallinna Metsakalmistule.

Looming

Vabakutselise kunstnikuna illustreeris ta umbes 250 raamatut, enamik neist lasteraamatud. Tema karikatuure on avaldanud paljud ajakirjad ja ajalehed. Esimene karikatuur ilmus 1944 aastal Õhtulehes, ajakirjas Pikker selle ilmumisest alates (1957) oli selle väljaande pidev kaastöötaja. Edgar Valter on teinud kaastööd ka ajakirjadele Hea Laps, Täheke, ja Pioneer.

1994. aastal ilmus "Pokuraamat" – esimene Edgar Valteri enda kirjutatud ja joonistatud lasteraamat, mille kirjaniku- ja kunstnikutöö tunnistasid lapsed Nukitsa konkursil (1996) esikoha vääriliseks. Selle teose järjena ilmusid "Pokuaabits" ja "Pokulood".

2008. aastal avati Eesti Lastekirjanduse Keskuses Edgar Valteri galerii.

Tunnustus

1957 – ajakirja Pikker karikatuurivõistluse II ja III preemia
1986 – Eesti NSV teeneline kultuuritegelane
1986 – karikatuurivõistluse "Mis siin naerda on?" ajakirja Pikker preemia ja lisaks sai "Karikatuurimonarhi trooni" ETKVL-i Kaubandusliku Inventari Tehaselt, kui viimase kümne aasta jooksul kõige rohkem silma paistnud karikaturist
1987 – ajakirja Pulss eriauhind Gabrovo huumorifestivalil
1988 – I auhind rahvusvahelisel karikatuurinäitusel “Viva la Musica” Tallinnas
1989 – grand prix “Kuldne Aisopos” õlimaali “Serenaad” eest Gabrovo huumorifestivalil
1991 – Meie Matsi võitja
1992 – Nukitsa konkurss, 3. koht kunstnike kategoorias ("Suur sõnelus" (1989; teksti autor Ralf Parve))
1994 – Eesti Kultuurkapitali kirjanduse sihtkapitali aastapreemia ("Pokuraamat”)
1996 – Edgar Valter kanti Rahvusvahelise Noorsookirjanduse Nõukogu (IBBY) aunimekirja
1996 – Nukitsa konkurss, 1. koht kirjanike kategoorias ja 1. koht kunstnike kategoorias ("Pokuraamat"), 2. koht kunstnike kategoorias ("Kassike ja kakuke")
1996 – Eesti Vabariigi kultuuripreemia (“Pokuraamatu” jt lasteraamatute illustreerimise eest)
1997 – "Kullast vilepill" – auhind Bratislava illustratsioonide biennaalilt
1999 – A. H. Tammsaare nimeline kirjanduspreemia ("Pintselsabad")
2000 – Nukitsa konkurss, 2. koht kirjanike kategoorias ja 1. koht kunstnike kategoorias ("Pintselsabad"), 2. koht kunstnike kategoorias ("Metsa pühapäev")
2001 – Valgetähe III klassi teenetemärk
2001 – Eesti Rahvuskultuuri Fondi elutöö tänuauhind
2002 – Eerik Kumari looduskaitsepreemia "Pokuraamatu" ja "Pokuaabitsa" eest
2002 – Nukitsa konkurss, 2. koht kunstnike kategoorias ("Kuidas õppida vaatama?")
2002 – konkursi "5 kaunimat lasteraamatut" eridiplom “Pokuaabitsa” eest
2003 – konkursi "5 kaunimat lasteraamatut" diplom Leelo Tungla “Anna ja Aadma lood” illustratsioonide eest
2004 – Nukitsa konkurss, 3. koht kunstniku kategooria ("Natuke naljakad pildid")
2005 – kujundusgraafikute liidu ja kirjastuste liidu elutööpreemia konkursil "5 kaunimat lasteraamatut"
2005 – Eesti Kunstnike Liidu auliige
2006 – Nukitsa konkurss, 2. koht kirjanike ja kunstnike kategoorias (“Pokulood”)

Valik teoseid

 "Kaugel naljast" – karikatuurid, (Eesti NSV Ajakirjanike Liit, 48 lk, 1964)
 "Pildiraamat koolijärikutele" – karikatuurid, (EKP Keskkomitee Kirjastus, 48 lk, 1970)
 "Jahikoera memuaarid" – karikatuurid, (Perioodika, 128 lk, 1974), peategelaseks on jahikoer Ramses
 "84 lk." – karikatuurid, (EKP Keskkomitee Kirjastus, 85 lk, 1976)
 "Veekandja" – karikatuurid, (Eesti Raamat, 127 lk, 1981)
 Эдгар Вальтер. Edgar Valter – karikatuurid, (56 lk, Sovetskij hudožnik 1987) 
 "Pokuraamat" – (Ulvi Postkaart 143 lk, 1994; Elmatar 144 lk, 2001; Elmatar (kuulamisraamat) 2005), ISBN 998560055X ; ISBN 9985935497 ; ISBN 9789949406623
"Ahaa, kummitab" (Elmatar, 72 lk, 1995), ISBN 9985832280 
"Kassike ja kakuke" ( 48 lk, 1995 ; Elmatar, 48 lk, 2006), ISBN 9985601386 ; ISBN 9949406684
"Lugu lahkest lohe Justusest ja printses Miniminnist" (Sinisukk, 1995 ; Ajakirjade Kirjastus, 2013), ISBN 9985812352 ; ISBN 9789949502912
"Kullast vilepill" (Ulvi Postkaart, 19 lk, 1996)
"Isand Tuutu ettevõtmised" (Elmatar, 104 lk, 1997,Tammerraamat 192 lk, 2014), ISBN 9985832620 ; ISBN 9789949526710 
"Iika" (Sinisukk, 88 lk, 1998 ; Ajakirjade Kirjastus, 88 lk, 2014 ), ISBN 9985730372 ; ISBN 9789949528325
"Pintselsabad" (Elmatar, 1995, 1998, 2006)
"Metsa pühapäev" (Elmatar, 1999; raamat ilmus eesti ja võru keeles), ISBN 9985923839 
"Kuidas õppida vaatama?" (Elmatar, 2000, 2010)
"Ho-ho-hoo!" – seksikate karikatuuride kogu, (Elmatar, 2002), ISBN 9985940520 
"Pokuaabits" (Elmatar, 2002, 2006, 2009), ISBN 9985-9405-0-4
"Natuke naljakad pildid" (Elmatar, 2003)
"Pokulood" + 6 osa (Elmatar 2004, 2006–2011), ISBN 9949-406-33-1
"Jahikoera memuaarid" – karikatuurid (Elmatar, 96 lk, 2004), ISBN 9949406277 
"Ikka veel kummitab" (Elmatar, 192 lk, 2005), ISBN 9949406544
"Edgar Valter. Maalid 1983–2005. (Elmatar, 2007)
"Noodaspea luiskelood", 64 lk, Elmatar 2011 
"Karikatuurid läbi aegade. Caricatures Through Times. Karikaturen durch die Zeiten", 294 lk, Elmatar 2011, Koostanud Külli Leppik, Tõlkinud Ülle Toomsalu ja Kersti Unt

Karikatuurikogumikud 

 Toomas Kall – karikatuurikogumik "Kuueteistkümnemäng", karikatuurid joonistanud Hugo Hiibus, Edgar Valter, Olimar Kallas, Elle Tikerpäe, Heinrich Valk, Kurti Vool, Jüri Kerem, Kaja Põder, Rein Lauks, Priit Pärn, Mati Kütt, Toomas Kall, Ülo Emmus, Ilja Popovitš, Hillar Mets, Andrus Peegel (Tallinn, Kunst 1982).
 Edgar Spriit – karikatuurikogumikus "Homo Novus", kujundaja Rein Lauks (Perioodika 1988), ISBN 5797901358.

Viited

Välislingid
 Edgar Valteri maalid
 ERR Arhiiv 13.11.1975 – Õhtu kunstniku ateljees: Edgar Valter.
 Edgar Valter raadiosaates "Kukul külas", 5. oktoober 2003, 1 osa 2. osa
 Eesti Post 2001: Pokumaa postmargi esimese päeva ümbrikud
 Eesti Post 2001: postmark Pokumaa – 223-05-2001
 Rein Veidemann.  Edgar Valter: võetagu mind, nagu olen, Postimees, 5. oktoober 2009
 Edgar Valter's 84th Birthday Google Doodle, 21. september 2012
 Pöörismäe peremees. Edgar Valter, 5. august 1995 (esmaeeter), arhiiv.err.ee
 Edgar Valter – viimane kohtumine,19. mai 2006 (esmaeeter), arhiiv.err.ee

Eesti lastekirjanikud
Eesti kunstnikud
Eesti karikaturistid
Eesti NSV teenelised kultuuritegelased
Valgetähe III klassi teenetemärgi kavalerid
Metsakalmistule maetud
Sündinud 1929 
Surnud 2006